હવે વાત કરીએ કૉંગ્રેસની તો આ વખતે પહેલીવાર કૉંગ્રેસ હાઈકમાન્ડે ગુજરાત વિધાનસભાની ચૂંટણીમાં આટલો રસ લીધો છે. ગુજરાતની ચૂંટણી બાદ હવે રાહુલ પ્રમુખપદની તાજપોશીમાં વ્યસ્ત થઈ જશે. કૉંગ્રેસના નેતાઓમાં પરિણામો પછી કેવી રણનીતિ હશે તેની કોઈ ખાસ ચર્ચા નથી કે વ્યૂહરચના પણ જોવા મળતી નથી. કેટલાક કોંગી આગેવાનોને પૂછયુ તો એક જ જવાબ મળે છે. પહેલા પરિણામો આવવા દો પછી નક્કી કરીશુ શું કરવુ. સત્તા સુધી પહોંચવા માટે પૂરતી બેઠકો જો મળે તો સીએમ કોણ તે રાહુલ ગાંધી નક્કી કરશે અને માનો કે વિપક્ષમાં બેસવાનું થશે તો પણ વિપક્ષના નેતા કોણ તે નામ વિશે પણ અત્યારે કંઈ કહી શકાય તેમ નથી.